**SREDNJA ŠKOLA BEDEKOVČINA**

**BEDEKOVČINA, LJUDEVITA GAJA 1**

KLASA: 112-02/25-01/03

URBROJ: 2140-86-25-3

Bedekovčina, 1. travnja 2025. godine

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23) i članka 3. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj Srednja škola Bedekovčina objavljuje dana 1. 4. 2025. godine

**N A T J E Č A J**

**za zasnivanje radnih odnosa**

**1. Nastavnik/ica hrvatskog jezika -** VSS**,** 1 izvršitelj/ica na određeno nepuno radno vrijeme, 36 sati tjedno, zamjena za bolovanje

**2. Domar** – SSS, 1 izvršitelj/ica na određeno puno radno vrijeme, 40 sati tjedno, zamjena za bolovanje

**Mjesto rada: Srednja škola Bedekovčina, Ljudevita Gaja 1, 49221 Bedekovčina**

**Uvjeti**: Opći uvjeti sukladno Zakonu o radu (»Narodne novine«, br. 93/14, 127/17, 98/19, 151/22, 64/23) te posebni uvjeti sukladno Zakonu o odgoju i obrazovanju u osnovnoj i srednjoj školi (»Narodne novine«, br. 87/08, 86/09, 92/10, 105/10 – ispravak, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22 i 156/23), Pravilniku o stručnoj spremi i pedagoško psihološkom obrazovanju nastavnika u srednjem školstvu (»Narodne novine«, br. 1/96, 80/99) te nastavnom planu i programu odnosno kurikulumu za pojedini nastavni predmet.

**Dokumentacija kojom kandidati dokazuju ispunjenost traženih uvjeta te koju je potrebno dostaviti:**

* vlastoručno potpisana prijava na natječaj
* životopis
* dokaz o državljanstvu
* dokaz o stupnju i vrsti stručne spreme
* ostali dokumenti o osposobljenosti, ako ih posjeduju (uvjerenje o položenom stručnom ispitu, potvrda o završenom pedagoško-psihološkoj i didaktičko-metodičkoj naobrazbi, itd.).
* elektronički zapis o radno-pravnom statusu ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne stariji od dana objave natječaja),
* uvjerenje da nije pod istragom i da se protiv njega ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi (ne starije od dana objave natječaja).

**Sva navedena dokumentacija može se priložiti u neovjerenim preslikama, a prije potpisivanja ugovora o radu odabrani kandidat predočit će izvornik.**

Podatci koje Srednja škola Bedekovčina prikupi od kandidata tijekom natječajnog postupka koristit će se i dalje obrađivati u skladu s propisima koji reguliraju daljnju obradu osobnih podataka, a u svrhu sklapanja ugovora o radu, kontaktiranja i objave na internetskim  stranicama i oglasnoj ploči.  
U skladu s uredbom Europske unije 2016/679 Europskog parlamenta  i Vijeća od 27. Travnja 2016. Godine te Zakonom o provedbi Opće uredbe  o zaštiti osobnih podataka (NN. 42/18.), podnošenjem  prijave na natječaj smatra se da je kandidat suglasan da se njegovi podatci obrađuju samo u potrebnom obimu i u svrhu potrebe natječaja od strane ovlaštenih osoba za provedbu natječaja.  
Sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenim zakonskim propisima, Pravilnikom o zaštiti i obradi arhivskog i registraturnog gradiva i odluka voditelja obrade.

**Rok za dostavu prijava je osam (8) dana od dana objave natječaja, odnosno do 9. travnja 2025. godine.**

Nepravodobne i nepotpune prijave neće se razmatrati, a o rezultatima natječaja kandidati će biti obaviješteni u zakonom propisanom roku. Obavijest će se objaviti na web stranici Škole (<http://ss-bedekovcina.skole.hr/natje_aji_za_radna_mjesta>).

**Kandidatom prijavljenim na natječaj će se smatrati samo osoba koja podnese pravodobnu i potpunu prijavu te ispunjava formalne uvjete iz natječaja, odnosno osoba koja ne ispunjava formalne uvjete, samo u slučaju da se na natječaj nije prijavila niti jedna osoba s formalnim uvjetima.**

**Formalni kandidati s liste kandidata koja će biti objavljena na mrežnim stranicama Škole, pristupaju testiranju koje u pravilu obuhvaća opći dio, posebni dio i razgovor (intervju), a sve sukladno Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj u Srednjoj školi Bedekovčina.**

Obavijest o pravnim izvorima te sadržaju i načinu testiranja bit će objavljena na mrežnoj stranici Srednje škole Bedekovčina (<http://ss-bedekovcina.skole.hr/natje_aji_za_radna_mjesta>).

Vrijeme, mjesto testiranja i popis kandidata koji se upućuju na testiranje, odnosno koji su dostavili potpune i pravodobne prijave te ispunjavaju formalne uvjete natječaja objavit će se na mrežnoj stranici Srednje škole Bedekovčina najmanje 5 dana prije dana određenog za testiranje (<http://ss-bedekovcina.skole.hr/natje_aji_za_radna_mjesta>).

Kandidati koji nisu dostavili potpune i pravodobne prijave ili ne ispunjavaju formalne uvjete natječaja bit će o tome obavješteni putem e-maila Škole.

**Prijave na natječaj s dokazima o ispunjavanju propisanih uvjeta dostavljaju se osobno ili preporučeno poštom na adresu škole: Srednja škola Bedekovčina, Ljudevita Gaja 1, 49221 Bedekovčina, s naznakom „Za natječaj“.**

**PRAVO PREDNOSTI PRI ZAPOŠLJAVANJU**

Kandidat koji ostvaruje pravo prednosti pri zapošljavanju prema posebnim propisima, dužan je u prijavi na natječaj pozvati se na pravo prednosti koje ostvaruje samo pod jednakim uvjetima. Da bi ostvario prednost pri zapošljavanju, kandidat koji ispunjava uvjete za ostvarivanje tog prava, dužan je uz prijavu priložiti sve potrebne dokaze.

Kandidati koji ostvaruju pravo prednosti pri zapošljavanju sukladno Zakonu o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), obvezni su se na njega pozvati u prijavi na natječaj i uz prijavu priložiti sve dokaze o istom koje kandidati mogu preuzeti na sljedećem linku: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Kandidati koji ostvaruju pravo prednosti pri zapošljavanju sukladno Zakonu o civilnim stradalnicima iz Domovinskog rata (NN 84/21), obvezni su se na njega pozvati u prijavi na natječaj i uz prijavu priložiti sve dokaze o istom koje kandidati mogu preuzeti na sljedećem linku:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji se pozivaju na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20), uz prijavu na javni natječaj dužni su, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (npr. rješenje, ugovor, sporazum i sl.)

Kandidati koji se pozivaju na pravo prednosti prilikom zapošljavanja sukladno članku 48. f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), uz prijavu na javni natječaj dužni su, osim ispunjavanja traženih uvjeta, priložiti i rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti prilikom zapošljavanja po toj osnovi te dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.).

**OSTALE NAPOMENE**

Na natječaj se mogu javiti osobe oba spola.

Izrazi koji se koriste u ovom natječaju su neutralni i odnose se na osobe oba spola.

Kandidat koji je stekao inozemnu obrazovnu kvalifikaciju dužan je uz prijavu na natječaj priložiti rješenje o priznavanju istovrijednosti sukladno Zakonu o priznavanju istovrijednosti stranih školskih svjedodžbi i diploma ili Zakona o priznavanju inozemnih obrazovnih kvalifikacija, odnosno Zakona o reguliranju profesija i priznavanju inozemnih stručnih kvalifikacija.

**Ravnateljica:**

**Vera Hrvoj, univ. spec.pol.**